Diari Oficial de la Generalitat Valenciana


Sumari del DOGV 3945, del 22-02-2001 (2001/1082)

Notificació de la resolució del recurs d'alçada número R-208/2000.
------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1082


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada número R-208/2000. [2001/A1082]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a Villa Filomena Promociones Inmobiliarias, SL, carretera Costa Sud, 155 12066 Vinaròs, la resolució del recurs d'alçada amb el número de referència interna R-208/2000.
  
Resolució
  
"Examinat el recurs d'alçada formulat per la senyora Mercedes Mejías Callau, en nom i representació de la Comunitat de Propietaris Villa Filomena, contra la resolució del Servei Territorial d'Arquitectura i Habitatge de València, en l'expedient número 12/1G/0046/1996 (F-58/98).
  
Antecedents de fet
  
1. La comunitat de propietaris de l'edifici de protecció oficial siti a Vinaròs, prolongació avinguda de Castelló, va presentar un escrit de denúncia davant del Servei Territorial d'Arquitectura i Habitatge de Castelló per deficiències constructives en l'immoble esmentat, i aquest organisme va enviar un pèrit, el qual va emetre el corresponent informe pericial i es va acordar la incoació d'expedient sancionador amb trasllat del corresponent plec de càrrecs contra la mercantil Villa Filomena Promociones Inmobiliarias, SL, el senyor Pep Selgar Porres, el senyor Juan Pérez Alcalà i el senyor Víctor Moreso Franch.
  
2. L'instructor de l'expedient sancionador va dictar una proposta de resolució en què considerava que havia desaparegut la causa que va donar origen a l'expedient sancionador i proposava el lliure sobreseïment i l'arxivament de l'expedient.
  
3. El cap del Servei Territorial d'Arquitectura i Habitatge va dictar una resolució en què mantenia els fonaments de dret de la proposta, va acordar l'arxivament i lliure sobreseïment de l'expedient.
  
4. Contra aquesta resolució interposa un recurs d'alçada la senyora Mercedes Mejías Callau, en nom i representació de la Comunitat de Propietaris Villa Filomena, amb les al·legacions que hi consten i que ací donem per reproduïdes a fi de ser breus.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114 i 115, de la LRJPAC, quant a l'admissió i tramitació del recurs d'alçada.
  
3. Sol·licita la comunitat recurrent que s'acorde la revocació de la resolució i es reprenga l'expedient, ja que al·lega que els clavills existeixen i és insuficient la solució del segellat i pintat, així com que resulta contrari a dret i al principi de seguretat jurídica que la falta de contestació a un requeriment s'interprete com a mostra de conformitat, i nega que haja rebut aquest requeriment.
  
El recurs ha de ser desestimat ja que, segons consta acreditat en l'expedient, es va requerir la comunitat recurrent i es va adjuntar un escrit dels facultatius de l'obra, perquè en el termini de 10 dies comunicara la seua conformitat o disconformitat amb les obres efectuades, i se li advertia que si no ho feia es consideraria que estava d'acord amb aquestes. Consta justificant de recepció de 19 d'octubre de 1999, sense que es contestara en cap sentit a aquest requeriment.
  
Posteriorment, es va dictar una proposta de resolució en què es proposa l'arxivament de l'expedient amb trasllat per a al·legar-hi, per un termini de 15 dies, sense que tampoc es pronunciara sobre les obres, per la qual cosa la resolució dictada pel Servei Territorial és ajustada a dret en considerar la conformitat davant del silenci, una vegada transcorreguts amb escreix els terminis concedits, tenint en compte que el dret administratiu sancionador es regeix pels principis del dret penal, segons reiterada jurisprudència, la qual cosa implica que s'ha d'actuar, a falta de prova concloent, a favor de l'imputat, i en el present cas, el fet de no haver-se pronunciat sobre la conformitat o disconformitat requerida, no obstant haver-ho advertit, ha d'actuar a favor del denunciat.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Mercedes Mejías Callau, en nom i representació de la Comunitat de Propietaris Villa Filomena, contra la Resolució del Servei Territorial d'Arquitectura i Habitatge de Castelló de 24 de gener de 2000, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.